google/wiki40b huggingface dataset:
Jersikos piliakalnis

Piliakalnis

Piliakalnis įrengtas 18 m aukščio Dauguvos dešiniajame krante atskiroje kalvoje, perskirtoje giliu grioviu. Piliakalnyje ir aplink jį buvo senovinis miestas. Piliakalnio aikštelėje išskirta api 10 kultūrinių sluoksnių. 
2,4 km į pietus nuo piliakalnio yra Jersikos senkapiai.

Aplinkiniai piliakalniai

Kauprės piliakalnis 27 kmDzirkalių piliakalnis 29 km
Gedučių piliakalnis 18 kmKarakapų piliakalnis 36 kmBiržų piliakalnis 20 kmPiliškos piliakalnis 28 kmAknystės piliakalnis 32 km
Dignajos piliakalnis 942 mKaldabrūnos piliakalnis 22 kmDzenės piliakalnis 9 km
Šveicarijos civilinis kodeksas

Šveicarijos civilinis kodeksas (vok. Schweizerische Zivilgesetzbuch, ZGB) - Šveicarijos privatinės teisės kodifikacija. Formalia prasme sąvadas yra ZGB (vad. code unique) dalis; sistematiškai kaip kodeksas yra išdėstyta tik civilinės teisės pošakis - prievolių teisė (vok. Obligationenrecht, OR).

Istorija

ZGB parengė Eugen Huber 1907 m., pavedė Konfederacijos Bundesratas. Kodeksas įsigaliojo 1912 m. Šveicarijos civilinis kodeksas (ZGB, OR) buvo recepuotas - Kemal Atatürk priimant nacionalinį teisyną daugelį nuostatų įtraukė į Turkijos civilinio kodekso normas. Istorinės teisėtyros požiūriu - Šveicarijos civilinis kodeksas yra pandektistikos produktas. CK sudarytas iš įvadinės, 25 pagrindinių ir baigiamosios dalies.
Kęstutis Marčiulynas

Kęstutis Marčiulynas, nuo 2001 m. – Bo Heang (g. 1961 m. rugsėjo 14 d. Ramonų kaime (Kauno rajonas, Lietuvos TSR)) – Lietuvos teatro režisierius ir aktorius, budistų vienuolis.

Biografija

Augo pas senelę Vilkijoje, šio miestelio vidurinėje mokykloje įgijo brandos atestatą. Studijavo Kauno politechnikos institute, po to 1984 m. baigė Kauno pantomimos teatro studiją ir pradėjo dirbti Kauno dramos teatro aktoriumi. Kauno pantomimos teatre 1996 m. jis režisavo Seichio Jaširo spektaklį „Jaja“, vaidino režisieriaus Juozo Javaičio trumpametražiniame filme „Kur aš eisiu, kai numirsiu“. Lietuvoje prasidėjus Atgimimui, tapo vienu pirmųjų Liberalų sąjūdžio aktyvistu, bendradarbiavo to meto periodiniuose leidiniuose „Europa“ ir „Liberalia“. 
Susidomėjo budizmu, nuo 1989 m. mokėsi pas Kaunan atvykusį budistinės Kwan Um Zen mokyklos vienuolį Do Am Sunim. 1999 m. K.Marčiulynas persikėlė gyventi į Pietų Korėją, jo dvasios mokytoju tradicinėje Kwan Um mokykloje tapo žinomas Zen krypties vienuolis Seung San Sn. 2001 m. Kęstutis Marčiulynas davė budisto vienuolio įžadus, Bo Heang'o vardu gyveno Mu Sang Sa ir Su Dok Sa vienuolynuose.
Su budizmo paskaitomis ir praktiniais užsiėmimais lankėsi Europoje, Australijoje, JAV ir kt. Nuo 2007 m. atvyksta ir į Lietuvą. 2010 m. išleido knygą „Laiškai iš Drakono kalnų“, su aktore Egle Mikulionyte pastatė mono spektaklį „Auksinė šventykla“, kuriame ir pats vaidino.
Mėtų arbata

Mėtų arbata (arab. شاي بالنعناع = shāy bil n`anā` arba arab. الأتاي = at-tay), dar vadinama tuaregų arbata – Magrebo virtuvėje (ypač Maroko virtuvėje) populiari arbata su savitu gėrimo ritualu. Ši arbata gaminama iš šaltmėtės (arab. نعناع = n`anā`) lapų. Turi būdingą gaivų mėtos aromatą.

Paruošimas

Pradžioje džiovinti arbatžolių (žaliosios arbatos, dažniausiai gunpowder) lapai sudedami į arbatinuką ir užpilami verdančiu vandeniu, tada palaikius apie pusę minutės vanduo nupilamas į atskirą indą taip pašalinant kartėlį. Tada vėl įpilama verdančio vandens ir vėl nupilama. Vėliau į arbatinį sudedami švieži šaltmėčių lapai, geras žiupsnis cukraus ir po pirmojo nupylimo gautas skystis. Tuomet dar įpilama vandens į arbatinuką ir šis pastatomas ant ugnies. Vandeniui užvirus, arbatinukas nuimamas nuo ugnies ir arbata pilama į stiklinę. Tada iš stiklinės vėl supilama atgal į arbatinuką. Taip pakartojama 2-3 kartus. Galiausiai arbata iš aukštai supilama į stiklinę, kad susidarytų puta.
Mėtų arbatos gėrimo ceremonija yra svarbi Magribo kultūros dalis. Šia arbata vaišinami namų svečiai. Iš Maroko įvairios mėtų arbatų tradicijos papilto po Ispaniją, Portugaliją, iš ten – po Lotynų Ameriką.
Anjalankoskis

Istorija

1975 m. prijungta Anjala ir Sipola (jos sudėtyje buvo ir Miuliukoskis). 2009 m. Anjalankoskis prijungtas prie Kouvolos.
Burkina Faso herbas

Burkina Faso herbas – Burkina Faso valstybės simbolis.

Herbo aprašas

Herbo skydas tradicinės formos, pekirstas. Viršutinis laukas raudonas, apatinis – žalias. Skydo centre, ant laukus skiriančios ribos – auksinė penkiakampė žvaigždė.
Skydininkai – du balti arkliai, skydą laikantys priekinėmis kojomis, ir dvi ilgos sukryžiuotos ietys (jos aukščiu apie triskart viršija skydo aukštį). Tarp iečių kotų apačioje – žalsva atversta knyga.

Virš skydo ir skydininkų puslankiu išsilenkusi šviesiai pilka juosta su valstybės pavadinimu „BURKINA FASO“. Herbo apatinėje dalyje irgi puslankiu išsilenkusi žalsva juosta su devizu pranc. Unité, Progrès, Justice 'Vienybė, pažanga, Teisingumas'.
Theo Walcott

Southampton

2004–2005 metų sezoną jis pradėjo Southamptono jaunių komandoje ir pateko į FA jaunimo taurės finalą prieš Ipswich Town F.C.. Būdamas 15 metų ir 175 dienų amžiaus jis tapo jauniausiu žaidėju kada nors žaidusiu už Southampton F.C. klubo rezervinę komandą. Tame sezone Southampton F.C. iškrito iš Anglijos Premier lygos, todėl Theo Walcott taip ir nesužaidė nei vienerių rungtynių aukščiausioje lygoje. 2005–2006 metų sezone jis tapo jauniausiu žaidėju žaidusiu Southampton F.C. klubo pagrindinėje sudėtyje. Tuo metu jam buvo 16 metų ir 143 dienos.

Arsenal

Puikus žaidimas greitai patraukė žiniasklaidos dėmesį. Theo Walcott žiniasklaida pripažino kaip vieną perspektyviausių savo amžiaus žaidėjų. Žiniasklaidoje buvo pranešta apie susidomėjimą žaidėjų iš tokiu garsių klubų kaip: Tottenham Hotspur F.C., Arsenal F.C., Chelsea F.C., Liverpool F.C., Manchester United F.C., Real Madrid, A.C. Milan, Juventus. 2006 m. sausio 20 d. Theo Walcott už £5 000 000 sumą (kuri ateityje, priklausomai nuo jo žaidimo gali išaugti iki £12 000 000) perėjo į Arsenal F.C.. 2006 m. vasario 7 d. žaidėjas debiutavo Arsenalo rezervinėje komandoje ir pelnė įvartį. 2006 m. kovo 17 d. per savo 17 gimtadienį žaidėjas pasirašė pirmąjį savo profesionalų kontraktą, pagal kurį uždirbdavo £1 000 000 per metus.

Anglijos vyrų futbolo rinktinė

2006 m. vasario 28 d. debiutavo Anglijos jaunimo (iki 19 metų) komandoje ir realizavo 11 m baudinį. Anglijos vyrų futbolo rinktinės trenerio Sveno Gorano Eriksono sprendimas kviesti jaunąjį puolėją į 2006 metų pasaulio futbolo čempionatą daug kam buvo netikėtas. 2006 m. gegužės 25 d. Theo Walcott debiutavo Anglijos B rinktinės rungtynėse prieš Baltarusiją. 2006 m. gegužės 30 d. Theo Walcott tapo jauniausiu Anglijos nacionalinėje komandoje žaidusiu žaidėju. Tuo metu jam tebuvo 17 metų ir 75 dienos.
Nors ir įtrauktas į 2006 metų čempionato sudėtį, T. Walcott čempionate nežaidė nei vieneriose runtynėse.
Myrnohradas

Istorija

Gyvenvietė pradėjo kurtis XX a. pr., atidarius anglių šachtas. 1938 m. keletas kalnakasių gyvenviečių į Dimitrovo (Димитров) gyvenvietę (pavadintas pagal bulgarų komunistą Georgijų Dimitrovą), kuri 1965 m. tapo miestu. 1972 m. prie Dimitrovo prijungtas Novoekonomičnojės miestas.
2016 m. miestas pervadintas į Myrnohradą.
Haga

Istorija

Hagą 1248 m. įkūrė Olandijos kunigaikštis ir Šventosios Romos imperijos imperatorius Vilhelmas II. Haga netrukus tapo administraciniu Olandijos kunigaikštystės centru.
Hera Björk

Biografija

Hera gimė Reikjavike, Islandijoje. Ji dalyvavo „Dansk Melodi Grand Prix 2009“ su daina „Someday“, užėmė antrą vietą ir 2009 m. laimėjo OGAE antrojo šanso konkursą. Ji atstovavo Islandijai 2010 m. Eurovizijos dainų konkurse su daina „Je ne sais quoi“ („Nežinau kas“).
2013 metais dalyvavo Viña del Mar tarptautinėje dainų šventėje Čilėje. Ji atstovavo Islandijai tarptautiniame konkurse ir laimėjo geriausios dainos kategorijoje.

2010 m. Eurovizija

Hera 2010 m. dalyvavo Eurovizijoje, kuri vyko Osle, Norvegijoje, su daina „Je ne sais quoi“. Pirmame pusfinalyje užėmė 3-iąją vietą su 123 taškais. Aukščiausius balus skyrė Belgija (12 taškų), Malta, Moldova, Lenkija (10 taškų), Rusija, Graikija, Albanija (8 taškai). Tačiau Hera finale surinko tik 41 tašką ir užėmė 19 vietą, gavusi maksimalų taškų skaičių (12 taškų) tik iš Belgijos.
Mokslinė metodinė kultūros paminklų apsaugos taryba

LTSR Kultūros ministerijos Mokslinė metodinė kultūros paminklų apsaugos taryba – kultūros paminklų apsaugos įstaiga, veikusi Lietuvoje 1967–1991 m.
CD Tenerife

Istorija

1922 m. įkurtas klubas. 13 sezonų žaidė La Liga elito pirmenybėse. Vėliau iškrito į žemesnį divizioną. 2016/2017 m. LL2 užėmė 4 vietą ir kovojo atkrinatamosiose dėl patekimo į La Liga.
Lenkijos ginkluotosios pajėgos

Istorija

Lenkijos kariuomenė susikūrė 1918 m. rugpjūčio 12 d. Pirmąjį kovos krikštą gavo 1919 m. vasario 14 d. ties Mostais (dab. Baltarusija) kovose su Raudonąja armija. Kovo 2 d. buvo išvaduotas Slonimas, kovo 5 d. Pinskas, pasiekta Lyda. Vėliau kariuomenė, kuriai faktiškai vadovavo Valstybės viršininkas Juzefas Pilsudskis, dalyvavo Lenkijos-Sovietų Rusijos karo kovose Ukrainoje, triumfuodama po 250 m. pertraukos praėjo pro Kijevo Aukso vartus. Šiuose mūšiuose ji neteko 150 žuvusių ir apie 300 sužeistų.
Kovos su Raudonąja armija atsinaujino 1920 m., kai bolševikai buvo nuėję iki Varšuvos. Šiuose mūšiuose Lenkija neteko 4500 žuvusių ir 22 000 sužeistųjų. Sumušta Raudonoji armija neteko 25 000 žuvusių ir sužeistų, 60 000 pateko į Lenkijos nelaisvę, dar 45 000 internavo Vokietija.
1922 m. Lenkijos kariuomenė įsivėlė į gėdingą politikų ir politikuojančių aukštųjų karininkų aferą, užpuldama Lietuvą ir užimdama Vilniaus kraštą.
1919–1922 m. kariuomenėje tarnavo apie 800 000 karių ir karininkų.
Nors 1934 m. sausio 26 d. buvo sudarytas Lenkijos-Vokietijos nepuolimo paktas, 1939 m. rugsėjo 1–spalio 6 d. Vokietijos ir SSRS vykdytą Lenkijos kampanija Lenkijos kariuomenė buvo visiškai sumušta ir šalis okupuota. Per mūšius su Vokietija Lenkija neteko apie 620 000 žmonių, iš jų 66 000 žuvusių, 134 000 sužeistų, 420 000 belaisvių. Kovose su SSRS žuvo (daugiausia sušaudyta) arba sužeista keliolika tūkstančių karių, į nelaisvę pateko apie 250 000. Dar apie 70 000 lenkų karių internavo Rumunija ir Vengrija, apie 20 000 – Lietuva ir Latvija.
Iš SSRS paimtų belaisvių 1941–1942 m. buvo suformuotas karinis junginys, vadinamoji Anderso armija, kurios pagrindu Irane ir Irake buvo sudarytas Lenkų II korpusas. 1944 m. iš likusių karo belaisvių sudaryta vadinamoji Lenkijos armija TSRS, kuri su Armija Liudova sudarė Lenkijos liaudies kariuomenę. Karo metais Lenkijos ir Lietuvos teritorijoje veikė su vokiečių žinia sudaryta Armija Krajova.
Christoph Waltz

Jaunystė

Kristofas Valcas gimė Vienoje, vokiečio Johano Valco (Johannes Waltz) ir austrės Elizabetos Urbančič (Elisabeth Urbancic) šeimoje. Abu tėvai buvo teatro scenos dekoracijų ir kostiumų dizaineriai. Jo senelis iš motinos pusės Rudolfas fon Urbanas (Rudolf von Urban) buvo psichiatras ir psichologas, parašė knygą „Sex Perfection and Marital Happiness“. Jo močiutė iš motinos pusės Marija Majen (Maria Mayen) buvo Burgtheater aktorė, o jos vyras Emerichas Reimersas taip pat buvo aktorius. Kristofo proseneliai taip pat dirbo teatre.

Karjera

Valcas studijavo aktorystę Makso Reinhardo seminarijoje, Vienoje. Jis taip pat lankė Li Strasbergo teatro ir kino institutą Niujorke. Karjerą pradėjo kaip teatro aktorius, vaidindamas Ciucriho, Vienos ir Zalcburgo teatruose. Jis greitai tapo produktyviu televizijos aktoriumi. 2000 m. debiutavo režisūroje, sukūręs vokišką serialą „Wenn man sich traut“. Iki kol sulaukė tarptautinio pripažinimo už vaidmenis Tarantino filmuose, Valcas daugiausiai filmavosi Jungtinėje Karalystėje, kur XX a. 10-ajame dešimtmetyje suvaidino dr. Hanso Joachimo Dorfmano vaidmenį JK televizijos seriale „Gravy Train“.

Asmeninis gyvenimas

Valcas laisvai kalba vokiškai, prancūziškai ir angliškai, jo veikėjai filmuose „Negarbingi šunsnukiai“ ir „Ištrūkęs Džango“ kalba šiomis kalbomis.
Valcas turi tris vaikus iš ankstesnės santuokos, o šiuo metu augina dukterį, kurios susilaukė su vokiečių kostiumų dizainere Judita Holste.
Jis turi Vokietijos ir Austrijos pilietybes. Pastaroji jam buvo suteikta 2010 m.
Dusetų specialioji mokykla

Istorija

2008 m. rugsėjo mėn. mokykloje mokėsi 50 vaikų. Utenos apskrities viršininko 2009 m. kovo 31 d. įsakymu Nr 3-103 nuo 2009 m. rugpjūčio 31 d. reorganizuota į Utenos specialiojo ugdymo ir užimtumo centro Dusetų skyrių. 2010 m. rugsėjo 1 d. skyrius prijungtas prie Dusetų Kazimiero Būgos gimnazijos. 2013 m. Dusetų specialiojo ugdymo skyrius perkeltas į Dusetų vaikų lopšelio-darželio „Sartukas“ patalpas (Vytauto g. 29A).
Šiaurės vakarų Europos ežys

Išvaizda

Kūnas 230–280 mm ilgio, nugara ir šonai apaugę trumpais tamsiais spygliais, ant pilvo yra gelsvi plaukai. Suaugęs ežys įprastai sveria 750–1213,5 g, bet rudenį prieš žiemos įmygį gali pasitaikyti iki 2 kg svorio paprastųjų ežių. Gimdo 3-8 plikus jauniklius, kuriems po kelių dienų užauga spygliai.

Paplitimas

Paplitę pietvakarių, šiaurės vakarų Europoje bei vakarinėje Šiaurės Europoje dalyje. Rytuose nuo šiaurės Europos jų savaiminis arealas pasiekia Rusijos Valdajaus aukštumą ir Volgos ištakas.
Arčiausiai nuo Lietuvos jų populiacijos gyvena šiaurės rytų Latvijoje, nesiekdamos dešiniakrantės Dauguvos upės, tiksliau vidurio Vidžemėje ir vidurio Latgaloje bei į šiaurę ir rytus nuo jų.

Buveinė

Gyvena miškų pakraščiuose, krūmuose, soduose, parkuose.

Gyvenimo būdas

Šiaurės vakarų Europos ežiai yra naktiniai gyvūnai, kurie per naktį gali vieną ar du kilometrus, ieškodami maisto. Pasibaigus vegetaciniam sezonui, spalio – lapkričio mėn. užmiega žiemos miegu. Žiemos miego metu sulėtėja fiziologiniai procesai, kūno temperatūra nukrinta 5-6 laipsniais. Pavasarį, kylant temperatūrai kovo – balandžio mėnesiais širdis ima plakti tankiau. Prabunda, kai aplinkos temperatūra pakyla iki 15 laipsnių. Stipriai atšilus žiemos metu, taip pat gali prabusti. Iškilus pavojui ežiai susiriečia į spyglių kamuoliuką norėdami apsiginti.
Patinai ir patelės lytiškai subręsta per 253 dienas. Nėštumas užtrunka 30 dienų. Gimsta 4-6 (rečiau 2-10) pliki ir akli, apie 12-25 g svorio jaunikliai. Praregėti pradeda 14 dienų amžiaus. Nuo 21 dienos ima kaltis pieniniai dantys. Per maitinimo laiką, jie priauga iki 235 g svorio. Jaunikliai 42 dienas buna maitinami tėvų.
Šiaurės vakarų Europos ežys (Erinaceus europaeus) su pietiniu baltakrūčiu ežiu (Erinaceus concolor) gali kryžmintis.

Priešai

Gamtoje jų priešai Europiniai opšrūs, rudosios lapės, miškinės kiaunės, didieji apuokai, kilnieji ereliai.

Auginimas

Ežius galima auginti. Klaidingai yra manoma, kad ežiams galima duoti pieno, jo net tik kad negalima, bet jis yra ir kenksmingas jiems (paleidžia vidurius). Tinka virtas vištos skeletas, kuris stiprina dantis. Maisto racionas gana įvairus: sliekai, smulkūs graužikai, varlės, vabzdžiai, sraigės, kruopos, duona ir kt. Gamtoje ežiai gyvena 7-8 metus, o nelaisvėje gali sulaukti 11,7 metų. Nelaisvėje auginami šiaurės vakarų Europos ežiai trimis mėnesiais subręsta anksčiau, už gyvenančius laisvėje.

Papildomi duomenys

Jū kūno temperatūra 34,0ºC. Gana greitai bėga, gerai plaukia vandenyje.
Ukmergės centrinis stadionas

Rekonstrukcija

2011 m. ir 2014–2015 m. vykdyta Ukmergės stadiono ir jo pastato rekonstrukcija. Už Europos Sąjungos struktūrinių fondų lėšas apšiltintas pagrindinio statinio stogas, išorinės sienos, cokolis, sumontuotos naujos durys, įstatyti langai, pastatytos dvi – salėje ir buitinėse patalpose – dujomis šildomos katilinės, rekonstruotos buitinio karšto vandens, apšvietimo sistemos. Salėje ant grindų paklota ypač kokybiška universali danga, tinkanti rengti aukščiausio lygio sportines varžybas. Taip pat sumontuota įgarsinimo įranga, nauja švieslentė, įrengtos 96 vietos žiūrovams. Nugriautas ir avarinės būklės jau nereikalingas didžiulis kaminas. Numatyta sutvarkyti aplinką, trinkelėmis išgrįsti šaligatvius. Bus rekonstruojamos ir tribūnos.
Indulgencija

Indulgencija (lot. indulgentia 'atlaidumas, malonė') – Romos katalikų bausmės už nuodėmes atleidimas, patvirtinamas bažnyčios išduotu raštu. Kurį laiką ji buvo perkama arba gaunama už nuopelnus bažnyčiai. XII-XIII a. indulgencijų pardavinėjimas tapo vienu pagrindinių katalikų bažnyčios ir dvasininkų pajamų šaltinių. Indulgencijų pardavinėjimo praktika tapo vienu pagrindinių Katalikų bažnyčios kritikos objektų prasidėjus Reformacijai.
Popiežius Pijus V 1567 metais uždraudė susieti indulgenciją su bet kokiu finansiniu aktu, netgi su išmaldos davimu. Be to, jokia nuodėmė negali būti atleista anksčiau nei ji buvo padaryta.
Kordoba (Meksika)

Istorija

Kordoba įkurta 1618 m. Šiame mieste 1821 m. pasirašyta Kordobos sutartis tarp Agustino Iturbidės ir vicekaraliaus Chuano O’Donochu, kuri užbaigė Meksikos nepriklausomybės karą. 1973 m. Kordoba nukentėjo nuo žemės drebėjimo.
Argolidės nomas

Nomo istorija

1833–1899 m. dabartinio nomo teritorija buvo Argolidokorintijos nomo, į kurį įėjo ir Idros, Specės, Kytiros salos, dalis. 1899 m. Argolidės nomas buvo atskirtas, o 1909 m. vėl sujungtas į Argolidokorintijos nomą. Šis nomas galutinai padalintas 1949 m.
Jonas Antanas Jankauskas

Jonas Antanas Jankauskas (1885 m. sausio 15 d. Grinčiagalėje, dab. Biržų raj. – 1958 m. gegužės 17 d. Bostone) – Lietuvos politinis bei visuomenės veikėjas.

Biografija

Nuo 1910 m. spalio mėn. gyveno JAV, Bridžporte. Čia kartu su Jonu Buroku ir Jonu Bakanausku įsteigė socialistų kuopą. Nuo 1911 m. gyveno Bostone, kur Stasius Michelsonas jį pasikvietė dirbti laikraščio „Keleivis“ spaustuvėje raidžių rinkėju. 1917 m. Kijeve dalyvavo Rusijos pavergtų tautų kongrese.
Dalyvavo Bostono socialistų veikloje. Ilgą laiką pirmininkavo Amerikos lietuvių socialistų sąjungos 60-ajai kuopai, nuo 1948–1954 m. Lietuvių darbininkų draugijos JAV pirmininkas.
1936 m. išrado pusiau automatinį šautuvą ir kulkosvaidį, kuriuos Winchesterio bendrovė gamino Nyderlandų ir Kanados kariuomenėms.
Gliukozė

Vartojimas

Maistui labai naudinga vartoti pupelių, žirnių, daržovių, vaisių ir avižų ląstelieną, nes ji padeda kontroliuoti gliukozės kiekį, sulėtindama virškinimą, taigi ir cukraus įsisavinimą.
Gliukozę geriausia gerti ištirpintą vandenyje. Rekomenduojama kasdien suvartoti ne daugiau 10−15 g. Sergantiesiems cukriniu diabetu vartoti tik pasitarus su gydytoju.

Poveikis

Gliukozė tai vienas iš pagrindinių energijos šaltinių žmogaus organizme vykstantiems procesams. Ji dalyvauja daugybėje procesų, vykstančių žmogaus organizme. Angliavandenių turintys maisto produktai plonojoje žarnoje yra galutinai suvirškinami ir pasisavinami tik gliukozės pavidalu. Ji su krauju gabenama į kepenis, kur dalis kaupiamas atsargai glikogeno pavidalu, o kita dalis patenka į visas ląsteles ir naudojama kaip energijos šaltinis. Nepavalgius, glikogeno atsargos sunaudojamos maždaug per 12-20 val. Jei gliukozė negali patekti į ląsteles tuomet jos badauja ir miršta dėl energijos stygiaus. Kasos hormonas insulinas skatina gliukozės patekimą į ląsteles. Jei insulino kasa pagamina per mažai, ląstelė negali panaudoti gliukozės, todėl padidėja jos koncentracija kraujyje.
Gliukozė būtina viso organizmo veiklai, ypač smegenų ir nervų sistemos. Suaugusio žmogaus smegenys kasdien sunaudoja apie 120 g gliukozės. Ji gerina medžiagų apykaitą, stiprina širdies raumens susitraukimą, plečia kraujagysles, didina diurezę. Suteikia energijos procesams, vykstantiems organizme neutralizuojant nuodus (apsinuodijus alkoholiu, narkotikais, smalkėmis). Gliukozė reikalinga intensyviai sportuojantiems, įtemptai dirbantiems žmonėms − ji greitai pašalina atsiradusį nuovargį.
Kasdien vartojant alkoholį, kasa nesuspėja gaminti pakankamo kiekio insulino, todėl sutrinka gliukozės apykaita organizme. Dėl nuolat padidėjusio gliukozės kiekio kraujyje gali kilti įvairių komplikacijų – dažniausiai pažeidžiamos kraujagyslės ir nervai, o tai turi labai didelę įtaką kitiems mūsų organams. Per didelis kiekis kenkia kasos veiklai, gali išsivystyti diabetas.
Ramutė Alytė Bastienė

Biografija

1966 m. baigė Kidulių vidurinę mokyklą. 1974 m. baigė Vilniaus pedagoginio instituto keturis kursus. 1996–2004 m. Seimo nario Mindaugo Basčio padėjėja sekretorė.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šakių rajono skyriaus narė, LSDP tarybos narė, 2001–2005 m. Šakių skyriaus pirmininkė, 2009 m. skyriaus pirmininko pavaduotoja.
1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Šakių rajono savivaldybės tarybos narė. 
Moterų krizių centro valdybos narė. Sutuoktinis Viktoras, vaikai Nerijus, Žaneta.
Julius Numavičius

Biografija

Vaikystę praleido Šilagalio kaime, kur tėvas dirbo vairuotoju, o mama mokytoja. 1992 m. kartu su broliais Vladu Numavičiumi ir Nerijumi Numavičiumi bei jo draugais Žilvinu Marcinkevičiumi, Mindaugu Marcinkevičiumi, Gintaru Marcinkevičiumi, Mindaugu Bagdonavičiumi, Ignu Staškevičiumi ir Renatu Vaitkevičiumi įkūrė vieną iš pirmųjų prekybos centrų Vilniuje, kuris vėliau išsivystė į Vilniaus prekybos centrų tinklą.
Malaga (vynas)

Malaga (isp. Málaga) – spirituotas ispaniškas vynas. Kilęs iš Ispanijos miesto Malagos.
Saldus ir sausas desertinis vynas. Skonis aksominis, priklauso nuo panaudoto vynuogių mišinio. Jis gali būti tamsios gintaro spalvos baltasis arba raudonai auksinis.

Istorija

Vyndarystės Malagoje ir gretimuose kalnuose istorija viena seniausių Europoje. Malaga atsirado kaip tamsiai rudas razininis vynas, sukurtas graikų maždaug 600 m. pr. m. e. Tuomet jis vadinosi Xarabal Malaguii 'Malagos sirupas' ir buvo labai saldus. Jis buvo sukurtas Andalūzijoje, tame pačiame regione, kuriame apie 1100 m. buvo sukurtas ir cheresas.
44 m. Columela rašė apie puikius vynus, kuriuos daro Malagos provincijoje. Malagos vynų populiarumas augo. Apie 1500 m. imta galvoti, kaip patobulinti vyną, kad jį būtų galima toli pervežti jūra. Kad vynas būtų patvaresnis, į jį ėmė pilti brendį. Taip Malagos vynai pasidarė spirituotais.

Gamyba

Gamybai naudojamos Pedro Ximénez ir Moscatel vynuogės. Pedro Ximénez vynuogės dažnai padžiovinamos saulėje, kad padidėtų jų cukringumas.
Malagos gaminimo centras yra Sierra de Almijara, nors ją gamina ir kitose vietovėse – Antequera, Archidona, San Pedro Alcantara, Velez Malaga ir Competa. Tik malaga, išlaikyta statinėse Malagos mieste, gali būti vadinama tikrąja malaga.
XX a. malagos, kaip ir daugelio kitų desertinių vynų, paklausa labai krito, todėl buvo bijoma, kad malaga kaip vynas gali išnykti. Tačiau paskutiniaisiais metais susidomėjimas saldžiais vynais ima didėti, ir malagos rinka ėmė plėstis. Dabar Ispanija pagamina 5,8 milijonus galonų malagos. Praktiškai visas Malagos regionas gamina šiuos vynus.

Vartojimas

Malagos vynas geriausias, kai geriamas 20 °C temperatūros. Judėjai jį vartoja kaip košerinį vyną, skirtą savo apeigoms.
Spaktyvos balsas

Spaktyvos balsas – savaitinis satyros ir humoro laikraštis, leistas 1931–1932 m. Kaune.

Istorija

Leido Vanda Bagdonavičiūtė-Jasiukevičienė. Spausdino V. Atkočiūno spaustuvė, „Typolit“ Kaune. Išėjo 7 numeriai.
Redagavo Pranas Vytautas Būdvytis.
Gruzdžių žemės ūkio mokykla

Istorija

1923–1924 m. įkurta privati gyvulininkystės, 1925–1928 m. gyvulininkystės ir pienininkystės mokykla, 1928–1945 m. valstybinė aukštesnioji gyvulininkystės mokykla, 1945–1953 m. Gruzdžių veterinarijos technikumas, 1953–1955 m. Gruzdžių agrozootechnikumas, 1955–1975 m. Gruzdžių žemės ūkio technikumas, 1975–1990 m. Gruzdžių tarybinis ūkis-technikumas, nuo 1990 m. Gruzdžių žemės ūkio mokykla, nuo 2009 m. Joniškio žemės ūkio mokyklos Gruzdžių skyrius.
1924–1938 m. mokyklą baigė 31 gyvulininkystės ir 76 pienininkystės technikai, 67 pieno kontrolės asistentai, 211 veterinarijos felčerių. 1948–1995 m. technikumą ir žemės ūkio mokyklą baigė 3316 veterinarijos felčerių, 1187 zootechnikai, 47 žemės ūkio mechanizatoriai, 43 ūkininkai ir 25 namų ūkio ekonomės.
Rengia žemės ūkio gamybos verslo organizatorius, statybininkus, kirpėjus, kaimo verslų darbuotojus, stalius, apdailininkus. Mokymo trukmė 2-3 m. Turi 89 ha mokomąjį ūkį, gyvulininkystės fermą. 320 moksleivių, 28 mokytojai (2003 m.).